|  |
| --- |
|  |
|  | **Y:\Zapisi\0-LPP\6-Logotipi\LOGOTIPI - Skupina JHL\cgp_LPP_2021-06.png** |
| **Uskladitev cen enkratnih vozovnic** | **JAVNO PODJETJE LJUBLJANSKI POTNIŠKI PROMET, d. o. o.**Celovška cesta 1601000 LjubljanaT +386 (0)1 58 22 460E mail@lpp.siS www.lpp.si Datum: 23. 9. 2025 |

**Ljubljana, 23. 9. 2025 - Od 1. oktobra 2025 bodo enkratne vozovnice LPP znašale 1,50 evra v prvi coni, 2,50 evra v drugi in 3,50 evra v tretji, medtem ko cene terminskih vozovnic ostajajo nespremenjene.**

S 1. avgustom 2025 je začela veljati državna uredba, ki je določila nove cene vozovnic v sistemu IJPP, v katerega so vključene tudi linije Ljubljanskega potniškega prometa. V skladu s tem se bodo s 1. oktobrom 2025 uskladile tudi cene enkratnih voženj v mestnem prometu. Cena v prvi coni bo znašala 1,50 evra, v drugi coni 2,50 evra in v tretji coni 3,50 evra.

Ob tem poudarjamo, da se **cene terminskih vozovnic** (mesečnih, letnih in šolskih),ki jih uporablja večina potnikov, niso spremenile že od leta 2010 in **ostajajo nespremenjene** tudi po uvedbi nove cenovne ureditve. Terminske vozovnice imajo v strukturi uporabe javnega potniškega prometa vse pomembnejšo vlogo, saj se je njihov delež pri potovanjih z 58 odstotkov v letu 2010 povišal na 75 odstotkov v letu 2025.

Z uskladitvijo cen zagotavljamo skladnost med mestnimi in primestnimi linijami, hkrati pa javni potniški promet ostaja dostopen za vse uporabnike.